b"\n_START_ARTICLE_\nHans Petter Bergquist\n_START_SECTION_\nKarriere\n_START_PARAGRAPH_\nBergquist drev med b\xc3\xa5de langrenn og skihopp som ungdom. I sesongen 2006-07 vant han Finale Hopptreff i Troms\xc3\xb8 sammen med Mads Waaler, og han vant ogs\xc3\xa5 Solan Gundersen Vinterleker p\xc3\xa5 Alvdal i 13-\xc3\xa5rsklassen, der han ogs\xc3\xa5 kom p\xc3\xa5 3.-plass i 3 km langrenn. Ogs\xc3\xa5 i 2007-08-sesongen vant han K52 i Solan Gundersen Vinterleker, i 14-\xc3\xa5rsklassen. Han vant 14-\xc3\xa5rsklassen i den nasjonale Rekrutt Cupen 2007-08 med 740 poeng, foran lagkameraten Mads Kristoffer Waaler (720 poeng) og Lorentz Fannemel (460 poeng). I Linderudkollrennet i februar 2008 kom han p\xc3\xa5 2.-plass, bak Mads Waaler. Han begynte ogs\xc3\xa5 \xc3\xa5 konkurrere internasjonal denne sesongen, og fikk en 9.-plass i et renn i Finland. _NEWLINE_I sesongen 2008-09 konkurrerte han videre internasjonalt. Han deltok i Nordisk juniorlandskamp i Folldal i januar 2009, der han kom p\xc3\xa5 7.-plass individuelt, og Norge kom p\xc3\xa5 2.-plass i laghopp, der Bergquist hoppet sammen med Daniel Sommerstad Olsen, Sondre Skeie og Espen Andersen. I februar vant han 15-\xc3\xa5rsklassen i Hovedlandsrennet, og han var ogs\xc3\xa5 med p\xc3\xa5 Akershus-laget som vant lagkonkurransen. I Hopptreff-finalen p\xc3\xa5 Knyken i mars kom Akershus 1 p\xc3\xa5 2.-plass, med Bergquist p\xc3\xa5 laget. _NEWLINE_Han deltok igjen ved Nordisk Juniorlandskamp i januar 2010, der han vant det individuelle hopprennet, foran hhv. Miika Ylipulli og Ilkka Herola. Norge kom p\xc3\xa5 2.-plass i lagkonkurransen. Han vant ogs\xc3\xa5 Hovedlandsrennet, i 16-\xc3\xa5rsklassen. Ved Hovedlandsrennet i februar vant han 16-\xc3\xa5rsklassen individuelt, og han var ogs\xc3\xa5 med p\xc3\xa5 Akershus' lag som vant lagkonkurransen. I mars kom Akershus p\xc3\xa5 2.-plass i Finale Hopptreff i Botne. _NEWLINE_Ved Junior-NM i skihopp 2011 i Lysg\xc3\xa5rdsbakken kom han p\xc3\xa5 20.-plass individuelt. I lagkonkurransen fikk han bronse, sammen med Klaus Ovlien Engen og Simen Key Grimsrud. I februar deltok han ved European Youth Olympic Festival i Tsjekkia, og kom der p\xc3\xa5 19.-plass individuelt. Mats Berggaard kom her p\xc3\xa5 3.-plass. I lagkonkurransen kom Norge p\xc3\xa5 6.-plass. I FIS Cup fikk han en 8.-plass som beste plassering denne sesongen; p\xc3\xa5 Notodden i desember 2010. _NEWLINE_Bergquist var med og vinne gull i laghopp ved Junior-NM p\xc3\xa5 ski 2012 i Midtstubakken. I desember 2012 vant han et FIS-cuprenn p\xc3\xa5 Notodden._NEWLINE_I m\xc3\xa5nedsskiftet januar/februar deltok Bergquist ved Junior-VM p\xc3\xa5 ski 2014. Der kom det norske laget p\xc3\xa5 3.-plass i laghopp, og laget bestod av Daniel-Andr\xc3\xa9 Tande, Johann Andr\xc3\xa9 Forfang, Hans Petter Bergquist og Mats Berggaard. Individuelt kom han p\xc3\xa5 20.-plass i 90-metersbakken, av 71 deltakere."